Διερεύνηση της πίεσης στον επισκληρίδιο χώρο κατά τη διενέργεια επισκληρίδιας αναισθησίας σε γάτες
Creators: name: Ελεκίδου, Ελένη Ιορδάνη
Publisher: name: Aristotle University of Thessaloniki
Year: 2015
Subjects: Επισκληρίδια αναισθησία
Γάτες
Κυματομορφές επισκληρίδιας πίεσης
Epidural anaesthesia
Cats
Epidural pressure waves

description: Η συχνότητα εφαρμογής της επισκληρίδιας αναισθησίας έχει αυξηθεί τα τελευταία χρόνια. Ωστόσο, συχνά παρατηρούνται δυσκολίες στην εκτέλεση ή/και αποτυχία της τεχνικής, ιδίως στις γάτες λόγω, κυρίως, του μεγέθους των ζώων. Στόχος της παρούσας μελέτης ήταν η διερεύνηση της παρουσίας κυματομορφών επισκληρίδιας πίεσης και της χρησιμότητάς τους για την επιβεβαίωση της σωστής τοποθέτησης της βελόνας στον επισκληρίδιο χώρο σε γάτες. Μελετήθηκαν 22 γάτες διαφόρων φυλών και ηλικιών, που προγραμματίστηκαν για ωοθηκυστερεκτομή. Χρησιμοποιήθηκαν διάφορα αναισθητικά πρωτόκολλα και ακολούθησε εφαρμογή της τυπικής τεχνικής της επισκληρίδιας αναισθησίας με λιδοκαΐνη. Η βελόνα της επισκληρίδιας συνδέθηκε με έναν μορφομετατροπέα των πιέσεων σε ηλεκτρικά σήματα και αυτός σε ηλεκτρονικό υπολογιστή, όπου καταγράφηκαν οι κυματομορφές επισκληρίδιας πίεσης κατά την προσπάθεια ανεύρεσης του επισκληρίδιου χώρου. Έπειτα, εκτιμήθηκε κλινικά η επιτυχία της τοπικής αναισθησίας, με τον έλεγχο του τόνου του σφιγκτήρα του πρωκτού και την αντίδραση του ζώου στα επώδυνα ερεθίσματα διεγχειρητικά. Καθώς η πίεση στον επισκληρίδιο χώρο θεωρείται ότι είναι αρνητική, αναμενόταν με την είσοδο της βελόνας σε αυτόν κυματομορφή με κατεύθυνση προς τις αρνητικές τιμές. Σε 20 από τα 22 ζώα διαπιστώθηκε αποτελεσματική επισκληρίδια αναισθησία. Στις 13 από τις 22 γάτες παρατηρήθηκε σαφής μείωση της πίεσης κατά την είσοδο της βελόνας στον επισκληρίδιο χώρο. Σε αυτές τις γάτες η επισκληρίδια αναισθησία ήταν επιτυχής. Στις υπόλοιπες 9, η καταγραφή της πίεσης ήταν ασαφής και με πολλά τεχνουργήματα, ενώ σε 2 από αυτές η επισκληρίδια αναισθησία ήταν ανεπιτυχής. Η ευαισθησία της τεχνικής ήταν 65% και η ειδικότητα 100%. Τα συμπεράσματα που προκύπτουν από τη μελέτη είναι ότι η διαπίστωση της σωστής τοποθέτησης της επισκληρίδιας βελόνας με τη συγκεκριμένη τεχνική παρουσιάζει πλεονεκτήματα στην κλινική πράξη, όπως χρησιμότητα όταν παρατηρούνται δυσκολίες στην ανεύρεση του επισκληρίδιου χώρου και εκπαίδευση των φοιτητών σε πανεπιστημιακό επίπεδο. Ωστόσο, η εφαρμογή της απαιτεί περαιτέρω μελέτη.
description: The application of epidural anesthesia has increased in frequency in recent years. However, there is often difficulty in its performance or even failure of it, particularly in cats due to their size. The purpose of this study was to investigate the presence of epidural pressure waves and their usefulness in confirming correct needle placement in the epidural space in cats. Twenty-two cats of various breeds and ages scheduled for ovariohysterectomy were used in the study. Various anesthetic protocols were used followed by epidural anaesthesia with lidocaine administered with a standard technique. The epidural needle was connected to a pressure transducer and then to a computer, where the epidural pressure waves were recorded during the attempts to find the epidural space. Effective epidural anaesthesia was evaluated by clinical assessment based on the anal sphincter tone and reaction to painful stimuli intraoperatively. Because of the negative epidural pressure expected, it was anticipated that once the needle penetrated the epidural space, a negative pressure waveform would be recorded. In 20/22 animals, epidural anaesthesia was proved to be effective. A clear pressure drop was recorded in 13/22 cats when the needle was introduced into the epidural space. All of these 13 cats had a successful epidural anaesthesia. In the other 9 cats, the pressure waves were not clear, with many artifacts, and in 2 of them the epidural anaesthesia was not successful. The sensitivity of the method was 65% and the specificity 100%. In conclusion, evaluating the correct epidural needle placement with this technique may have clinical advantages, such as usefulness when there is difficulty in finding the epidural space and training of the students at a university setting. However, more investigation on its applicability is needed.